open-index/open-wikipedia-markdown huggingface dataset:
Sahha (Jakuutia) Vabariigi rahvakunstnik (kujutav kunst)

**Sahha (Jakuutia) Vabariigi rahvakunstnik** (varem **Jakuudi ANSV rahvakunstnik**; jakuudi keeles Саха норуодунай худуоһунньуга; vene keeles Народный художник Республики Саха (Якутия)) on Sahha aunimetus, mida antakse Sahha (Jakuutia) Vabariigi Kunstnike Liidu ja Venemaa Föderatsiooni Kunstnike Liidu liikmetele teenete eest kujutava kunsti valdkonnas ja väljapaistvate kunstiteoste loomisel.

Sahha rahvakunstniku aunimetust ei anta kandidaadile enne viie aasta möödumist teenelise kunstniku või teenelise kunstitegelase aunimetuse andmisest.

## Sahha rahvakunstnikke
*Vjatšeslav Kandinski, maalikunstnik 
*Leonid Kim, maalikunstnik 
*Mihhail Nossov, maalikunstnik, graafik ja etnograaf
*Afanassi Ossipov, maalikunstnik 
*Maksim Pavlov, skulptor 
*Ksenofont Pšennikov, skulptor 
*Ellei Sivtsev, graafik 
*Juri Spiridonov, maalikunstnik 
*Georgi Turalõssov, lavakujundaja 
*Artur Vassiljev, maalikunstnik 
*Eduard Vassiljev (2016), maalikunstnik 

## Viited

## Välislingid
*Художники. ysia.ru
*В Покровске почтили память народного художника ЯАССР. xn
Kiskőrös

**Kiskőrös** on linn Lõuna-Ungaris Bács-Kiskuni komitaadis, Kiskőrösi kreisi halduskeskus.

Linnas elas 2005. aastal 15 131 elanikku.

Linnas sündis ungari luuletaja Sándor Petőfi ja seal asub tema muuseum (Sándor Petőfi muuseum). Muuseumi aias on Petőfi tõlkijatele pühendatud skulptuuride park, kus muu hulgas on ka Ellen Niidu pronksbüst (skulptor Erna Viitol, avati 2009).

## Viited
EuroVelo

**EuroVelo** on üleeuroopaline jalgrattateede võrgustik. EuroVelot hakati projekteerima Euroopa Jalgratturite Föderatsiooni (inglise keeles European Cyclists' Federation) eestvõttel. Võrgustik koosneb 14 jalgrattamarsruudist, mis kulgevad üle Euroopa. Marsruutide kogupikkuseks kavandatakse 70 000&nbsp;km, millest valmis on üle 20 000&nbsp;km.

## Vaata ka
*Greenway
*Raudse eesriide rada (Iron Curtain Trail)

## Välislingid
*EuroVelo koduleht
Oktjabrski rajoon (Kostroma oblast)

**Oktjabrski rajoon** (vene keeles *Октябрьский район*) on 2. järgu haldusüksus (rajoon) ja omavalitsusüksus (munitsipaalrajoon) Venemaal Kostroma oblasti kirdeosas. Rajooni keskus on Bogovarovo küla.

Rajoon piirneb idas Kirovi oblastiga, lõunas Ponazõrevo rajooniga ja läänes Vohma rajooniga.

Rajooni pindala on 1862 km². Elanike arv oli 2012. aastal 4713, 2008. aastal 5556 ja 2002. aastal 6289.

Oktjabrski rajoonis on 101 asulat, mis kuuluvad nelja külaasunduse koosseisu.

Rajooni loodeosas voolab Irdomi jõgi.

## Viited
Sauga raamatukogu

**Sauga raamatukogu** on Tori Valla Raamatukogu haruraamatukogu, mis asub Pärnu maakonnas Tori vallas Sauga alevikus aadressil Põõsalinnu 2, 85008.

**Raamatukoguhoidja**: Anne Koppel.

## Ajalugu
Esimesed kirjalikud ülestähendused Sauga raamatukogu tegevusest pärinevad aastast 1946. Raamatukogu alustas Sauga koolimajas 7,5m2 suuruses toas 858 raamatuga. 

1975. aasta algusest tegutses raamatukogu Sauga alevikus, esialgu sovhoosi elumaja kahetoalises, seejärel kolmetoalises korteris. Uus ajajärk algas Sauga raamatukogu jaoks 1994. aastal, kui saadi ruumid Sauga (praeguses Jänesselja) lasteaias. 

2004. aastal sai raamatukogu arvutid ning alustati elektroonilise laenutamisega. 2005. aastast asus raamatukogu endises saun-pesumajas, kus lugejate kasutada oli kokku 122 avarat ja valgusküllast ruutmeetrit ja naabriks Sauga avatud noortekeskus.

2009. aastal hakati raamatukogu ja noortekeskuse hoonet Euroopa Liidu Regionaalarengu Fondi toel renoveerima, mistõttu töötas raamatukogu paar aastat kitsastes tingimustes Jänesselja lasteaia logopeedi ruumides. 2011. aasta kevadel avas raamatukogu uksed taas endises asupaigas. Noortekeskuse moodne hoone võeti ühtlasi kasutusele kultuurikeskusena.

## Raamatukogu töötajad
1946-2019
* Valentina Kuusik
* Virve Lepp
* Elmar Lepp
* Maimu Metsaots
* Helju Eessalu
* Eda Saluri
* Liivi Uuet
* Ülle Rahnoja
* Ilme Mägi
* Ene Tiismaa
* Piia Salundi
* Anne Koppel

## Viited


## Välislingid
*Sauga raamatukogu Facebookis
*Tori Valla Raamatukogu koduleht
Fabio Rovazzi

**Fabio Rovazzi** (kodanikunimi **Fabio Piccolrovazzi**; sündinud 8. jaanuaril 1994 Itaalias Milanos) on itaalia räppar, koomik, näitleja, filmirežissöör ja saatejuht.

## Diskograafia
*singel "Andiamo a Comandare", EDM
*singel "Tutto molto interessante", EDM
*singel "Volare" (*featuring* Gianni Morandi), EDM
Helmes

**Helmes** on ehte osana või tekstiilide kaunistamiseks kasutatav väike ese, mille kuju (sageli ümarjas) ja kasutatud materjal (nt kivi, luu, pärlmutter, klaas) võivad olla mitmesugused. Helmesse on tehtud läbiv auk, et seda saaks lükkida näiteks traadile vms, saades nõnda näiteks kaelakee.

## Materjal
Helmeid tehakse paljudest eri materjalidest. Vanimad teadaolevad helmed on eranditult tehtud looduslikust materjalist, millele on antud soovitud kuju ja millesse on puuritud auk. Tänapäeval on levinuimad materjalid helmeste tööstuslikus tootmises plastik, puit, klaas, metall ja kivi.

### Looduslikud materjalid
Helmeid tehakse ka tänapäeval nii orgaanilist (taimse või loomse päritoluga) kui ka anorgaanilist päritolu (mineraalid) looduslikest materjalidest. Orgaaniliste materjalide hulka loetakse luu ja vandel, korall, sarv, seemned, puit, merikarp ja pärlmutter. Looduslikud pärlid on olnud läbi ajaloo kõrgeimalt hinnatud loodusliku päritoluga helmed nende harulduse tõttu, kuid tänapäeval on nad märksa tavalisemad pärlite kasvandustes tootmise tõttu. Merevaik ja gagaat on samuti orgaanilise päritoluga helmematerjalid, kuigi tekkinud orgaanilise ainese fossiliseerumise käigus.

Looduslikud anorgaanilised materjalid on eelkõige mineraalid tõelistest vääriskividest kuni eri värvi ja tekstuuriga kivideni, samuti vääris- ja muud metallid.

### Kunstmaterjalid
Vanimad kunstmaterjalidest helmed on keraamilised, valmistatud kas põletatud savist, keraamilisest massist (egiptuse pasta) või klaasist. Ehedana loodusest leiduvast metallist (kuld, hõbe) helmeste kõrval valmistati suhteliselt varakult helmeid ka eri metallide sulamitest (elektron, pronks, messing), kuid eriti viimased olid kergemini oksüdeeruvad ning neid on muististest leitud vähem.

## Vaata ka
* Palvehelmed
* Piiprellid
* Ševroonhelmes
* Krõllid
* Litrid

## Viited
Ponazõrevo rajoon

**Ponazõrevo rajoon** (vene keeles *Поназыревский район*) on 2. järgu haldusüksus (rajoon) ja omavalitsusüksus (munitsipaalrajoon) Venemaal Kostroma oblasti kirdeosas. Rajooni keskus on Ponazõrevo alev.

Rajoon piirneb põhjas Vohma rajooniga, kirdes Oktjabrski rajooniga, idas Kirovi oblastiga, lõunas Nižni Novgorodi oblastiga ja läänes Šarja rajooniga.

Rajooni pindala on 2080 km². Elanike arv oli 2012. aastal 8183, 2008. aastal 8903 ja 2002. aastal 10 496.

Ponazõrevo rajoonis on 128 asulat, mis kuuluvad ühe linnaasunduse (Ponazõrevo linnaasundus) ja kolme külaasunduse koosseisu.

Rajooni tähtsamad jõed on Neja ja Bolšaja Šanga.

## Viited
Władysław Pytlasiński

**Władysław Pytlasiński** (26. juuli 1863 Varssavi – 10. november 1933 Varssavi) oli Poola maadleja ja maadlustreener. Teda on nimetatud Poola maadluse isaks. Ta võitis ühe korra (1900) maailmameistrivõistlused maadluses.

Maadlejakarjääri lõpetas ta 1904, misjärel hakkas maadlustreeneriks ja Poola spordielu organisaatoriks. 1922 oli ta Poola Kergejõustikuliidu üks asutajaid.

Aastast 1957 korraldatakse tema auks rahvusvahelist maadlusvõistlust Wladyslaw Pytlasinski Cup.
Sahha (Jakuutia) Vabariigi rahvakunstnik

**Sahha (Jakuutia) Vabariigi rahvakunstnik** (varem **Jakuudi ANSV rahvakunstnik**; jakuudi keeles Саха Өрөспүүбүлүкэтин норуодунай артыыһа; vene keeles Народный артист Республики Саха (Якутия)) on Sahha aunimetus, mida antakse kunstitegelastele, kes on andnud olulise panuse teatri, muusika, estraadi, filmi, televisiooni ja raadio arengusse.

Sahha rahvakunstniku aunimetust ei anta kandidaadile enne viie aasta möödumist teenelise kunstniku või teenelise kunstitegelase aunimetuse andmisest.

## Sahha rahvakunstnikke
*1957 – Vassili Mestnikov, lavastaja ja näitleja
*1957 – Anna Jegorova, ooperilaulja ja ooperilavastaja
*1971 – Gavril Kolessov, näitleja ja kirjanik
*1980 – Valentin Antonov, Sahha näitleja ja lavastaja
*2001 – Stepanida Borissova, näitleja ja laulja
*2001 – Jefim Stepanov, näitleja 
*2003 – Gerassim Vassiljev, näitleja 
*2003 – Anna Kuzmina, näitleja 
*2005 – Anatoli Nikolajev, näitleja 
*2005 – Dmitri Dmitrijev, balletitantsija ja pedagoog 
*2016 – Gennadi Baišev, ballettmeister
*2016 – Juri Baišev, laulja
*2016 – Nikolai Popov, laulja
*2016 – Innokenti Dakajarov, näitleja 
*2016 – German Hatõlajev, laulja
*2017 – Aiza Rešetnikova, Jakuudi rahvaste muusika ja folkloori muuseumi direktor 
*2017 – Grigori Petrov, laulja

Aunimetuse on saanud ka teatrilavastaja Spiridon Grigorjev, estraadilaulja Marfa Kolessova-Rastorgujeva ja balletitantsija Gulnara Dulova.

## Viited
Kösem Sultan

**Kösem Sultaana** (tuntud ka **Mahpeiker Sultaana**; osmantürgi keeles: كوسم سلطان; umbes 1589 – 2. september 1651) oli sultan Ahmed I naine ja Murad IV ja Ibrahimi ema.

Ta arvatakse olevat Kreeka päritolu. Ta oli Tínose saare preestri tütar, kelle neiupõlvenimi oli Anastasia, kuid need väited ei pruugi olla usaldusväärsed. Bosnia kuberner ostis ta orjana, mille järel saadeti ta 15-aastaselt Ahmed I haaremisse. Pärast tema pöördumist islamisse muutis ta oma nime Mahpeykeriks, mis tähendab "ilusat". Hiljem muutis sultan Ahmed tema nime Kösemiks.

## Viited
Joosep Saar

**Joosep Siegfried Saar** (12. /25. märts 1837 Laiuse kihelkond, Tartumaa – 11/24. jaanuar 1910 Võsu) oli Jõhvi Mihkli koguduse organist ja köster ning viiulimeister, Jõhvi kihelkonnakooli juhataja aastatel 1860–1883 ja koorijuht.

Ta juhatas esimest kihelkondadevahelist laulupidu Eesti aladel, mis toimus Jõhvis 1865. aastal (Jõhvi laulupidu).

## Välislingid
*Portree
*Mihkli kirikus avatakse muusikatraditsioone tutvustav näitus, 28. mai 2015
Imaali oru terjer

**Imaali oru terjer** (iiri keeles *Brocaire Uí Mháil*; inglise keeles *Glen of Imaal Terrier*) on Iirimaalt pärinev koeratõug. Tõug on saanud nime Wicklow' mägede lääneosas asuva Imaali oru järgi.

Koer "on iseloomult rõõmsameelne, tarmukas, vastupidav, energiline, temperamentne, aktiivne ja väga tööhimuline. Ta on terjeritest rahulikem. Ta armastab väga oma perekonda ja eriti lapsi."


Glen of Imaal Terrier.jpg|
The Glen sit.jpg|
Blue brindle glen of imaal puppy.jpg|


## Viited

## Välislingid

* Imaali oru terjer koer.ee saidil
Šarja rajoon

**Šarja rajoon** (vene keeles *Шарьинский район*) on 2. järgu haldusüksus (munitsipaalrajoon) Venemaal Kostroma oblastis, asudes oblasti idaosas. Rajooni keskus on Šarja linn (mis rajooni ei kuulu).

Rajoon piirneb põhjas Ponazõrevo rajooniga, kirdes Vohma rajooniga, idas Ponazõrevo rajooniga, lõunas Ivanovo oblastiga, läänes Manturovo rajooniga ja loodes Meža rajooniga.

Rajooni pindala on 4070 km². Elanike arv oli 2012. aastal 10 090, 2008. aastal 11 390 ja 2002. aastal 12 851.

Šarja rajoonis on 179 asulat, mis kuuluvad kümne külaasunduse koosseisu.

Rajooni tähtsamad jõed on Vetluga jõgi, Bolšaja Šanga ja Neja.

## Viited
Uelsi terjer

**Uelsi terjer** ehk **Walesi terjer** on Suurbritanniast Walesist pärinev koeratõug.

Need koerad "on iseloomult intelligentsed, kergesti koolitatavad, elavad ja aktiivsed, julged ja töökad. Sobivad hästi perekoeraks, sest saavad lastega suurepäraselt läbi, samuti teiste koertega."


Welsh Terrier in Tallinn.JPG|Uelsi terjer Tallinnas
Sophie the Welsh Terrier 2.jpg|
Welch Terrier on sand - 2007.png|


## Viited

## Välislingid

* Uelsi terjer koer.ee saidil
D. Mendelejevi nimeline Ülevenemaaline Metroloogia Instituut

**D. Mendelejevi nimeline Ülevenemaaline Metroloogia Instituut** (vene keeles Всероссийский НИИ метрологии имени Д. И. Менделеева, lühendatult ВНИИМ) on Venemaal Peterburis asuv metroloogiaga tegelev instituut. Instituudis hoitakse Venemaa riigietalone. Instituut on nimetatud vene keemiku Dmitri Mendelejevi järgi.

Instituut asutati 1842.

Nõukogude ajal kandis nime D. Mendelejevi nimeline Üleliiduline Metroloogia Teadusliku Uurimise Instituut.

## Vaata ka
*Rahvusvaheline Kaalude ja Mõõtude Büroo (International Bureau of Weights and Measures)

## Välislingid
*Instituudi koduleht
Jõhvi Saksa sõjaväekalmistu

**Jõhvi Saksa sõjaväekalmistu** on kalmistu Jõhvi kihelkonnas Virumaal, tänapäevase haldusjaotuse järgi Jõhvi linnas Jõhvi vallas Ida-Viru maakonnas.

Kalmistu asub Rakvere ja Kalmistu tänava ristis, peasissekäiguga Kalmistu tänavalt. Loodesse üle Kalmistu tänava jääb Jõhvi kalmistu. Kalmistu pindala on 1,12 ha.

Kalmistu ei ole muinsuskaitse all, kuid see jääb Jõhvi kalmistul olevate mälestiste (Jõhvi kalmistu kabel ja Jõhvi II maailmasõja matmispaik) suurde kaitsevööndisse, mis katab nii mälestised, Jõhvi kalmistu, Jõhvi Saksa sõjaväekalmistu kui ka Jõhvi mõisa tuuliku.

## Ajalugu
Kalmistu pärineb 1944. aastast ning sinna maeti Teises maailmasõjas Kirde-Eesti lahingutes Saksamaa poolel hukkunuid.

Kalmistu korrastati ja taaspühitseti 2001. aastal.

## Viited

## Välislingid
*"Jõhvis toimub saksa sõjaväekalmistu 10. aastapäeva mälestusüritus". www.DELFI.ee, 15. juuli 2011
Salājs (Vestiena vald)

**Salājs** (läti keeles *Salāja ezers*, *Salas ezers*, *Salu ezers* või *Salaines ezers*) on järv Lätis Madona piirkonnas Vestiena vallas.

Järve pindala on 44,4 hektarit. Keskmine sügavus on 2,9 ja maksimaalne sügavus 5,9 meetrit.
Marija Pinigina

**Marija Džumabajevna Pinigina**, sünninimi **Marija Kultšunova**, (vene keeles Мария Джумабаевна Пинигина; ukraina keeles Пінігіна Марія Джумабаївна; sündinud 9. veebruaril 1958 Tšüj oblastis Kirgiisi NSV-s) on kirgiisi päritoluUkraina jaNSV Liidu kergejõustiklane ning Sahha treener, olümpiavõitja.
 
Ta töötab Jakutski kõrgema spordimeisterlikkuse kooli kergejõustiku vanemtreenerina. 

Ta võitis kergejõustikus naiste 4x400 m teatejooksus 1988. aasta suveolümpiamängudel Seoulis kuldmedali maailmarekordiga, mis on tänini ületamata. Maailmameistrivõistlustelt on ta saanud kolm medalit: 1983. aastal Helsingis kaks pronksmedalit ja 1987. aastal Roomas hõbemedali. 

## Tunnustus
*1984 – NSV Liidu teeneline meistersportlane 
*2008 – Sahha (Jakuutia) Vabariigi teeneline kehakultuuri- ja sporditöötaja
*2013 –Põhjatähe orden 

## Isiklikku
Tema abikaasa on Pavel Pinigin. Neil on kolm poega: Pavel, Timir ja Šamil. Kui abikaasa tippsportlaskarjäär läbi sai, kolis pere Jakutskisse.

## Viited
Austraalia terjer

**Austraalia terjer** on Austraaliast pärinev koeratõug.

"Kuigi selle tõu eelkäijateks on Suurbritanniast pärit koerad, on austraalia terjer üks väheseid terjeritõuge, kes on aretatud väljaspool Suurbritanniat. Samuti kuulub talle au olla esimeseks Austraalias aretatud tõuks."


Australian Terrier.JPG|
Australian Terrier Puppy.jpg|
Australian Terrier2.jpg|


## Viited

## Välislingid

* Austraalia terjer koer.ee saidil
Cheba Zahouania

**Cheba Zahouania **(araabia keeles: الشابة الزهوانية‎‎; hääldatud ka kui **Chaba**, sünninimega **Halima Mazzi**) on Alžeeria raï-muusika laulja. Ta on elanud Prantsusmaal sellest ajast, kui ta laulupartner Cheb Hasni 1994. aastal mõrvati.

## Elukäik
Halima Mazzi sündis Alžeerias Oranis 1959. aastal. Nime Chaba Zahouania all sai temast populaarne raï (hübriid folkmuusika stiil) laulja. Aastal 1986, viis aastat pärast tema karjääri algust, pälvis ta tähelepanu laulu "Khâli ya khâli" ("mu onu, oh, mu onu") laulmisega koos Cheb Hamidiga. 

1987. aasta suve jooksul Zahouania salvestas "Beraka" ('hulgus') koos Cheb Hasniga. Seda peeti provokatiivseks Alžeeria standardite järgi ja seetõttu nad said ka suure tähelepanu osaliseks. Laulu kuulsus tegi Hasni kuulsaks ja suurendas Zahouania populaarsust. Laul jäi hiljem vastuoluliseks ka kriitikute ja islami fundamendalistide jaoks, kes olid juba niigi mures raï-stiili populaarsuse pärast. 

Hasni mõrvati Oranis 29. septembril 1994. Zahouania kolis Alžeeriast Prantsusmaale. 1999. aastal naasis ta Alžeeriasse ja salvestas muusikat, sealhulgas dueti Cheb Abdouga. 2006. aastal hakkas ta laulma religioossetel teemadel, pärast kui president Abdelaziz Bouteflika kutsus ta tema esimesele palverännakule Mekasse. Kuigi talle ei meeldi poliitika, liitus ta siiski teiste raï lauljatega, et luua toetus komitee Abdelaziz Bouteflikale aastal 2009.

## Diskograafia
* "H Bibi Darha Biya" (2003)
* "El baraka" (2002)
* "Zahouania" (2001)
* "Samahni ya zine" (2000)
* "Rhythm n Raï" (1997)
* "Formule Raï" (1995)
* "Nights without Sleeping" (1988)
* "Rachid System" feat. Rim'K
* "Wourini Win Rak Tergoud"
* "Mazelt fi lbal"
* "Ya Lala Torkia"
* "Amitiés Sacrée" feat. TLF
* "La Route du Soleil" feat. Rim'K
* "Dansa Danse" feat. Jessy Matador
Lehtse Keskusehoone

**Lehtse Keskusehoone** koosnes enne 3 hoonest, millest 2 olid lammutamisel ja kolhoosikontor renoveeriti 2016. aasta sügisest kuni 2017. juunikuuni. Ehitati uus hoone lasteaia ja kultuurimajaga ühendamiseks.  

Keskusehoones tegutseb Lehtse Kool, lasteaed, raamatukogu, juuksur, kultuurimaja, perearst ja sotsiaaltöötaja.
Pavel Pinigin

**Pavel Pavlovitš Pinigin** (jakuudi keeles Павел Павлович Пинигин; sündinud 12. märtsil 1953Tšuraptša rajoonis Jakuudi ANSV-s) on jakuudi maadleja ja treener, olümpiavõitja.

Ta võitis vabamaadluses I kergekeskkaalus 1976. aasta suveolümpiamängudel Montréalis kuldmedali. Ta on kolmekordne maailmameister (1975, 1977, 1978), Euroopa meister (1975) ja kahekordne NSV Liidu meister. Kahel korral on ta võitnud maailma karika (1976, 1977). 1993. aastal tuli ta maailmameistriks veteranide klassis.

Alates 2013. aastast on ta Sahha (Jakuutia) Vabariigi Riigikogu (Il Tümene) liige.

## Haridustee ja töökäik
Pinigin on Tšuraptša Spordiinternaatkooli kasvandik, 1966. aastast treenis tuntud treeneri Dmitri Korkini juhendamisel. Ta lõpetas 1976. aastalKiievi Riikliku Kehakultuuriinstituudi. Ta on töötanud maadlustreenerina Ukraina NSV-s, 1990. aastatel Sahha maadluskoondise riikliku treenerina ning tegutsenud rahvusvahelise kategooria tippklassi kohtunikuna.

Aastatel 1987–2009 töötas ta Sahha siseministeeriumi süsteemis. Ta on lõpetanud Venemaa Siseministeeriumi Akadeemia ja välja teeninud miilitsapolkovniku auastme.

Aastatel 2010–2011 oli ta Sahha (Jakuutia) Vabariigi kehakultuuri ja spordi riikliku komitee aseesimees. 2013. aastast kuulub ta Jakutskis asuvaSahha (Jakuutia) Vabariigi Kõrgema Spordimeisterlikkuse Kooli juhtkonda.

## Tunnustus
*1976 – NSV Liidu teeneline meistersportlane 
*1985 – Ukraina NSV teeneline treener
*2006 –Põhjatähe orden
*2008 – Sahha (Jakuutia) Vabariigi Korkini-nimeline riiklik preemia kehakultuuri ja spordi valdkonnas

## Isiklikku
Pavel Pinigin võttis naiseks kirgiisitar Marija Pinigina (tutvusid 1980. aastal), kes samuti võistles Ukraina eest. Peres on kolm poega: Pavel, Timir ja Šamil. Kui pereisa tippspordi karjäär läbi sai, kolis pere Pinigini kodumaale Jakuutiasse. Elama asuti Jakutskisse. Marija suurimaks spordisaavutuseks jäi kuldmedal kergejõustikus 1976. aasta suveolümpiamängudelt Seoulist.

## Raamatud
*1984 – "Путь к Олимпу". Кн. изд-во, Якутск (noorsooraamat)
*1990 – "Дело жизни моей – борьба". Здоровья, Киев (memuaarid)

## Viited
Richard Ehrlich

**Richard Elmar Ehrlich** (17. veebruar 1912 Vaida küla, Rae vald, Harjumaa – 8. august 1977 Tallinn) oli eesti kommunist ja kirjanik (pseudonüüm **Valmen Vaida**).

Ta oli tööline Tallinnas, Eesti Tööliste Partei liige, 30.augustil 1930 määrati talle ja Martin Kitsingule ajakirja Võitlev Noorus asjas  kaheksa aastat sunnitööd, vangis 1930–1936, EKP liige alates 1932.

Osales Hispaania kodusõjas vabariiklaste poolel 1937–1939, heideti 15. juunil 1939 Eesti kodakondsusest välja. Oli Teises maailmasõja algul 1939–1941 interneeritud Prantsusmaal, edasi oli ta Nõukogude-Saksa sõjas Nõukogude Liidu partisan. 

EKP liikmesus taastati 1965, oli personaalpensionär.

## Teoseid
*1970 "Dolores ja Marienne"
*1972 "Valencia ööd"
*1978 "Valitsuse toidul" 

## Kirjandus
*Martin Neithal. "Vaida, Valmen (kod.-n. Richard Elmar Ehrlich)". // Eesti kirjarahva leksikon. Tallinn 1995. Lk 641

## Välislingid
*Haud Tallinna Metsakalmistul
Klient

**Klient** on mitmetähenduslik sõna:
***[[Klient (infotehnoloogia)|klient]]** on infotehnoloogias serverilt jaosteenuseid saav funktsionaalüksus.
***[[Klient (majandus)|klient]]** majanduses isik, kes omandab toote või teenuse.

Nime kannab ka:
* "Klient", John Grishami põnevusromaan
* "Klient", Joel Schumacheri film, mis põhineb Grishami romaanil
Dandie Dinmonti terjer

**Dandie Dinmonti terjer** on Suurbritanniast Šotimaalt pärinev koeratõug.

Tõug on saanud nimetuse Walter Scotti romaani "Guy Mannering" tegelase, farmer Dandie Dinmonti järgi, kes selliseid koeri pidas.

Koera on iseloomustatud kui intelligentset, heatujulist, iseseisvat ja väga sotsiaalset. Eesti Kennelliidu avaldatud standardis on koera kohta kirjas, et tal on "väga tugevad hambad, eriti kihvad, mis on nii väikse koera kohta ebatavaliselt suured. Kihvad haakuvad teineteisega hästi, mis tagab võimalikult tugeva haarde ja kinnihoidmisjõu."


Bonfire Buddy.jpg|
Dandie Dinmont terrier głowa suki 2009 pl.jpg|
Dandie Dinmont Terrier - GCH King's Mtn. Angelina Ballerina 02 (16604299625).jpg|


## Viited

## Kirjandus
* John F. Gordon, *The Dandie Dinmont Terrier Handbook*, Nicholson & Watson, 1959 ; Gifford, 1973 ISBN 0707103037
* Charlotte Tessier-Sonnier, « Les Dandies en France », *Revue de l'ATE*, n° 49, juillet 1997
*  William M. Kirby, *Dandie Dinmont Terrier: A Complete and Reliable Handbook*, TFH, 1998 ISBN 0793807727
* Bernard Lebourg, *Le Dandie dinmont terrier*, De Vecchi, Paris, 2004 ISBN 2-7328-2759-2
* Betty-Anne Stenmark, *Dandie Dinmont Terrier*, Kennel Club Books Hardcover, 2006 ISBN 1593782713

## Välislingid

* Dandie Dinmonti terjer koer.ee saidil
* DDT ry (*soome keeles*)
Erik Ellmann

**Erik Ellmann** (8. detsember 1918 Tallinn – 30. märts 2013 Lüganuse) oli eesti kommunist, Hispaania kodusõjast osavõtja (Interbrigaadide koosseisus) ning hiljem Nõukogude Liidu julgeolekutöötaja.

Ta osales Hispaania kodusõjas vabariiklaste poolel 1938–1939, 1939 naasis Eestisse. 1940 kuulus Rahva Omakaitsesse, 1940–1950 oli ta NKVD, NKGB ja MGB operatiivtöötaja, NLKP liige alates 1945. Hiljem töötas juhtivatel kohtadel piimatööstuses.  

Külastas korduvalt Hispaaniat. 

## Välislingid
*https://arhiiv.err.ee/vaata/kirjutamata-memuaare-kirjutamata-memuaare-vabatahtlikuna-hispaania-sojas-erik-ellmann-01 https://arhiiv.err.ee/vaata/kirjutamata-memuaare-kirjutamata-memuaare-vabatahtlikuna-hispaania-sojas-erik-ellmann-02 Kirjutamata memuaare. Vabatahtlikuna Hispaania sõjas. Erik Ellmann.
Jorkširi terjer

**Jorkširi terjer** (inglise keeles *Yorkshire Terrier*) on koeratõug.

See koer on pika karvkattega. 

## Galerii

Pilt:Lindo perro Kenzo.jpg|Paari nädala eest koerajuuksuris käinud jorkširi terjer
Pilt:Gentleman greeting.jpg|Nutikas ja inimsõbralik väike koerake
Pilt:Filou DSC01224 ji.jpg
Norfolki terjer

**Norfolki terjer** on Suurbritanniast pärinev koeratõug.

Iseloomult on see terjer rõõmsameelne, mänguhimuline, elav, aktiivne ja julge. Ta on armastusväärse loomuga ega nori kunagi tüli.

Nii norfolki (longus kõrvadega) kui ka norwichi (kikkiskõrvalised) terjer on nimetatud krahvkonna ja linna järgi, kust nad pärit on. Ent veel 19.&#160;sajandi alguses ja keskel ei tehtud neil tõugudel vahet, nad olid tavalised karjakoerad. Nende Inglismaa idaosast pärit terjerite eelkäijate hulka kuuluvad Iiri Imaali oru terjerid, punased ''cairn''<nowiki/>'i terjerid ning Dandie Dinmonti terjerid. Nende punastest järeltulijatest arenesid välja nüüdsed Norwichi ja Norfolki terjerid.


I want some!.jpg|
Norfolk-terrier.JPG|
1Kofi eye's a tasty morsel.jpg|


## Viited

## Välislingid

* Norfolki terjer koer.ee saidil
Partia

**Partia** (vanapärsia keeles 𐎱𐎼𐎰𐎺, *Parθava*; partia keeles 𐭐𐭓𐭕𐭅, *Parθaw*; Kesk-Pärsia keeles 𐭯𐭫𐭮𐭥𐭡𐭥, *Pahlaw*) on ajalooline piirkond Suur-Iraani kirdeosas. Selle vallutas ja allutas endale 7. sajandil eKr Meedia Kuningriik, sajand hiljem liitis Kyros Suur Partia enda Ahhemeniidide Riigiga, pärast 4. sajandil eKr toimunud Aleskander Suure vallutusi läks piirkond hellenistliku Seleukiidide Riigi koosseisu. Hiljem oli Partia Partia dünastiale ustavate hõimude  loodud Aršakaniidi dünastia Partia Riigi tuumik (247 eKr – 224 pKr). Enne islami tulekut jõudis Partiat valitseda veel ka Sassaniidide Riik.

## Vaata ka
* Adur Burzen-Mihr
* Khorāsān
* Khwarasan
* Partia monarhide loend
* Pahla
* Partia manööver
Sirkka Selja

**Sirkka Selja** (kodanikunimi **Sirkka-Liisa Tulonen**; 20. märts 1920 Hämeenkoski – 17. august 2017 Hollola vald) oli soome luuletaja.

## Luulekogud
* "Vielä minä elän" (1942)
* "Vedenneito" (1944)
* "Taman lauluja" (1945)
* "Linnut" (1948)
* "Niin kuin ovi" (1953)
* "Enkelin pelto" (1957)
* "Juuret" (1962)
* "Vierailulla ketun talossa" (1966)
* "Runot" (1970)
* "Kissansilmät" (1971)
* "Talo nimeltä Villiruusu" (1975)
* "Pisaroita iholla" (1978)
* "Unitie" (1985)
* "Aurinko on tallella: valitut runot 1942–1985" (1988)
* "Valokuvaaja: proosarunoja" (1995)
* "Puut herättävät muistini" (2000)
* "Mahdottomuuden ylistys" (2005)
* "Riikinkukon lapsi" (2010)

## Tunnustus
* 1970 Pro Finlandia medal
* 1987 Aleksis Kivi auhind
Venemaa Teaduste Akadeemia audoktor

**Venemaa Teaduste Akadeemia audoktor** (vene keeles Доктор *honoris causa* Российской академии наук) on Venemaa Teaduste Akadeemia aunimetus, audoktor.

## Venemaa Teaduste Akadeemia audoktoreid
*2005 – Hu Deping, Hiina majandustegelane

## Vaata ka
*Venemaa Teaduste Akadeemia auprofessor

## Viited
Madis Mäeorg

**Madis Mäeorg** (sündinud 7. septembril 1987) on eesti näitleja.

Ta on lõpetanud 2006. aastal Kadrioru Saksa Gümnaasiumi ja 2011. aastal Tartu Ülikooli Viljandi kultuuriakadeemia näitlejana (8. lend). 

Alates 2016. aastast töötab Rakvere Teatris näitlejana. Ta on olnud ka Rakvere Teatri loomenõukogu liige.

## Looming

### Teatrirollid

### Telesarja- ja filmirollid

## Tunnustus
* 2018 Rakvere Teatri loomenõukogu preemia
* 2018 Rakvere Teatri kolleegipreemia, parim meesnäitleja

## Viited

## Välislingid
*Madis Mäeorg andmebaasis IMDb
* 
*Madis Mäeorg eesti lavastuste andmebaasis
* Katrin Kivi. Madis Mäeorg: Rakveres on tugev vägi ja meeldiv kargus Kuulutaja 17. märts 2017
Venemaa Teaduste Akadeemia auprofessor

**Venemaa Teaduste Akadeemia auprofessor** (vene keeles Почетный профессор Российской академии наук) on Venemaa Teaduste Akadeemia aunimetus.

## Venemaa Teaduste Akadeemia auprofessoreid
*2012 – Shim'on Peres, Iisraeli president
*2015 – Irina Bokova, UNESCO peadirektor
*2015 – Ban Ki-moon, ÜRO peasekretär


Shimon Peres by David Shankbone.jpg|Shim'on Peres
Irina_Bokova_UNESCO.jpg|Irina Bokova
Bankimoon.jpg|Ban Ki-moon


## Vaata ka
*Venemaa Teaduste Akadeemia audoktor
*Venemaa Teaduste Akadeemia professor
*Ammossovi-nimelise Kirde Föderaalülikooli auprofessor

## Viited
Venemaa Föderatsiooni rahvakunstnik (kujutav kunst)

**Venemaa Föderatsiooni rahvakunstnik** (vene keeles Народный художник Российской Федерации) on kõrgem riiklik aunimetus Venemaa Föderatsioonis kujutava kunsti valdkonnas (välja arvatud arhitektuuris, kus on eraldi aunimetus). Venemaa Föderatsiooni rahvakunstniku aunimetust antakse Venemaa kunstnikele, kes on loonud väljapaistvaid kunstiteoseid maalikunstis, skulptuuris, graafikas, monumentaalkunstis, dekoratiiv- ja tarbekunstis ning teatri-, filmi- ja televisioonikunstis. Aunimetusega kaasneb rinnamärk.

Reeglina ei anta Venemaa rahvakunstniku aunimetust kandidaadile enne kümne aasta möödumist teenelise kunstniku või teenelise kunstitegelase aunimetuse andmisest.

Nõukogude Liidus anti välja Vene NFSV rahvakunstniku ja NSV Liidu rahvakunstniku aunimetust. 

## Venemaa rahvakunstnikke
    
   
   

*1993 – Aleksei Zelja, klaasikunstnik
*1994 – Zurab Tsereteli, monumentaalkunstik ja skulptor
*1994 – David Borovski, lavakujundaja
*1994 – Pavel Nikonov, maalikunstnik ja graafik
*1995 – Valeri Balabanov, maalikunstnik 
*1996 – Tair Salahhov, maalikunstnik ja lavakujundaja 
*1997 – Oleg Šeintsis, lavakujundaja
*1998 – Sergei Barhin, lavakujundaja
*1999 – Boriss Diodorov, raamatukunstnik
*2001 – Anatoli Jelissejev, graafik, illustraator, karikaturist ja näitleja
*2002 – Leonid Schwarzmann, animakunstnik
*2003 – Andrei Kovaltšuk, skulptor
*2003 – Vladimir Svetozarov, filmikunstnik ja lavakujundaja
*2004 – Vassili Nesterenko, maalikunstnik 
*2005 – Valentin Judaškin, moedisainer
*2005 – Sergei Andrijaka, akvarellist
*2006 – Vjatšeslav Zaitsev, moedisainer
*2006 – Aleksandr Tihhomirov, maalikunstnik
*2006 – German Paštov, graafik ja maalikunstnik
*2006 – Nikolai Selivanov, skulptor
*2007 – Andrei Bliok, maalikunstnik
*2007 – Juri Mežirov, maalikunstnik
*2008 – Iless Tatajev, filmilavastaja ja skulptor
*2010 – Gennadi Dobrov, graafik ja maalikunstnik
*2010 – Ljubov Saveljeva, keraamikakunstnik
*2011 – Salavat Štšerbakov, skulptor


Fail:Народный Художник России Алексей Зеля.jpg|Aleksei Zelja
Fail:Zurab Tsereteli 2014 3x4 portrait.jpg|Zurab Tsereteli
Fail:David Borovsky.jpg|David Borovski
Fail:Tair Salakhov.jpg|Tair Salahhov
Fail:Сергей Бархин Фотограф Дмитрий Дубинский.jpg|Sergei Barhin
Fail:Диодоров Борис Аркадьевич.JPG|Boriss Diodorov
Fail:Andrey Kovalchuk.jpg|Andrei Kovaltšuk
Fail:Sergej Andrijaka.jpg|Sergei Andrijaka
Fail:Паштов Герман Суфадинович.jpg|German Paštov
Fail:Selivanov.jpg|Nikolai Selivanov
Fail:Artist Andrey N.Bliok 2014.jpg|Andrei Bliok
Fail:Межиров.jpg|Juri Mežirov
Fail:Татаев Илес.jpg|Iless Tatajev
Fail:DobrovGM.jpeg|Gennadi Dobrov
Fail:Salavat Scherbakov.jpg|Salavat Štšerbakov


## Viited
Peeter Rästas

**Peeter Rästas** (sündinud 26. oktoobril 1978) on eesti näitleja.

Ta on lõpetanud 1997. aastal Rakvere Gümnaasiumi ja 2001. aastal Viljandi Kultuurikolledži näitleja erialal.

Alates 2004. aastast töötab ta Rakvere Teatris.

Ta on Rakvere Teatri loomenõukogu liige.

## Teatrirollid
*Osaline – August Gailit "Isademaa", lavastaja Margus Kasterpalu, Rakvere Teater 2012
*Tegutseja – Andres Noormets "Köök, keittiö", lavastaja Andres Noormets, Rakvere Teater 2013
*Veršinin – Anton Tšehhov "3 õde", lavastaja Andres Noormets, Rakvere Teater 2014
*Satin – Maksim Gorki "Põhjas", lavastaja Jussi Sorjanen, Rakvere Teater 2015
*Taksojuht ja Türklane – Stig Claesson "Sina maga mina pesen nõud", lavastaja Tarmo Tagamets, Rakvere Teater 2015
*Ülo – Andrus Kivirähk "Maailma otsas", lavastaja Raivo Trass, Rakvere Teater 2016
*Markovski – Erki Aule "Astuge edasi", lavastaja Erki Aule, Rakvere Teater 2016
*Haarald ja Mauno Kask – Donald Tomberg "Gravitatsioon", lavastaja Raivo Trass, Rakvere Teater 2017
*Heldur – Urmas Lennuk "Ükssarvikute farm", lavastaja Urmas Lennuk, Rakvere Teater 2017
*Jonathan – H. Lewis, J. Sayer, H. Shields, "Hullemast hullem", lavastaja Elina Purde, Rakvere Teater 2018
*Mees 1, külaline – Urmas Vadi "Furby tagasitulek", lavastaja Urmas vadi, Vaba Lava 2018 
*Garcin – Jean-Paul Sartre "Kinnine kohus", lavastaja Vallo Kirs, Rakvere Teater 2019
*Kingsepp Jakob – Ludvig Holberg   "Miks Jeppe joob?", lavastaja Hendrik Toompere, Rakvere Teater 2019

## Telesarja- ja filmirollid
* 2004 "Naaber" – kolleeg
* 2010 "Kelgukoerad" – turuomanik Arved
* 2012 "Ühikarotid: õed" – Aivo
* 2011–2014 "Kättemaksukontor" ("Aardekütid" ja "Hirmu vald") – Vahur Menning / kõrtsmik
* 2016–2018 "Naabriplika" – Kröösman
* 2017 "Mehetapja/Süütu/Vari" – Georgi
* 2017 "Lillepood" – Valdis Paldis
* 2018 "Võta või jäta" – Kuunäoga mees

## Tunnustus
*2024 Rakvere Teatri kolleegipreemia kui parim meesnäitleja

## Viited

## Välislingid
* 
* Peeter Rästas, Rakvere Teatri kodulehel
Kurakaldkriips

**Kurakaldkriips** ehk **längkriips** ehk **kurakriips** (**\**) on peamiselt andmetöötluses kasutatav tüpograafiline märk (glüüf), mis kujutab endast tavalise kaldkriipsu (/) peegelpilti.

ASCII standardisse võeti kurakaldkriips 1961. aastal.

## Sisestamine
Arvuti klaviatuuril asub **\** tavaliselt ülemise numbrite rea parempoolses osas ning  sisestamiseks tuleb vajutada korraga klahve  ja  (või klahvile ) ja klahvile märgiga  (sama tulemuse annab ka parempoolselt numbriklahvistikult "092" tippimine, samal ajal klahvi  all hoides).

## Viited

## Välislingid

*  Backslash Definition by The Linux Information Project (LINFO)
William Singe

**Liam Anthony "William" Singe** (sündinud 2. juuli 1992) on laulja, laulukirjutaja ja produtsent. Teda märgatakse kõige enam tema Youtube'i ja Facebooki üles laaditud videote tõttu. 

Singe alustas oma karjääri ansambli The Collective liikmena. See oli Austraalia poistebänd, mis tuli kokku telesaatesarja "The X Factor Australia" 4. hooajal aastal 2012, lõpetades kolmandal kohal. The Collective sai seejärel plaadilepingu Sony Music Australiaga. Grupp andis välja seitse singlit ja omanimelise albumi. Nad läksid laiali, kui Singe lahkus bändist aastal 2015. 

Aastatel 2014 ja 2015 salvestas Singe oma magamistoas R&B-, popmuusika-, hiphopi- ja räpikavereid. Vähem kui aastaga kogus ta üle 2 miljoni Facebooki fänni, jõudis esikohale Spotifys, sai 20 miljonit Spotify kuulamist ning rohkem kui 100 miljonit vaatamist ja miljon jälgijat Youtube'is.

## Lapsepõlv ja noorus
Singe sündis Forestville'is (hüüdnimega 'Forry') Uus-Lõuna-Walesis. See koht on Sydney põhjapoolne äärelinn. Ta on Māori austraallane. Liam hakkas muusikat salvestama juba lapsena, inspiratsiooni sai ta isalt, kes on Uus-Meremaa laulja ja laulukirjutaja. Ta õppis St Augustine'i ülikoolis Brookvale'is ja töötas pangatellerina Commonwealthi pangas Austraalias Dee Whys. 

## Karjäär
Aastal 2011 esines Singe saatesarja "The X Factor" kolmanda hooaja saadetes ja sai *bootcamp*-lavale.

Aastal 2012 proovis ta saada neljanda hooaja saadetesse, lauldes Justin Bieberi laulu "One Less Lonely Girl" (koos lisatud räpivärssidega, mille Singe ise kirjutas), ja sai positiivset tagasisidet kohtunikelt. Tal läkski saates paremini – ta jõudis *super bootcamp*'i lavale.

## Kontserditurneed
Jaanuaris 2016 teatas Singe turneest "The Introduction Tour", mis toimus Austraalias, Aasias, USAs ja Euroopas. Veebruaris, märtsis ja aprillis 2017 oli Singe turneel "Changes Tour" USAs koos Alex Aionoga.

## Diskograafia

### Põhiartistina

### Koostööd
Gennadi Muravin

**Gennadi Muravin** (vene Геннадий Львович Муравин; 14. mai 1931 Belgorod, Nõukogude Liit – 8. november 2021 Helsingi, Soome) oli tõlkija ja kunstnik.

Ta lõpetas NSV Liidu Kunstide Akadeemia Moskva Kunstikooli ja 1957. aastal Eesti NSV Riikliku Kunstiinstituudi maalikunsti erialal. Töötas toimetajana Üleliidulises Raadios, hiljem ajakirjade Moskva ja Lastekirjandus toimetustes. Aastatel 1976–1979 töötas Eesti NSV Riiklikus Vene Draamateatris kirjandusala juhatajana. Tõlkis alates 1960. aastast eesti kirjandust vene keelde – üle 150 eesti autorite teose, 1970. aastatest tõlkis vene keelde ka soome kirjandust.

Ta on töötanud Tallinnfilmis, kus oli dokumentaalfilmi "See on täiesti tõsine asi" (1982) stsenarist; tõlkis filmistsenaariume: "Tuli öös" (1973), "Röövpüüdjajaht" (1975), "Aeg elada, aeg armastada" (1976) ja "Jõulud Vigalas" (1980), samas filmis mängis ta ka ohvitser Schmidti.

Ta on avaldanud raamatu "Ebatsensuursed juhtumid : Sekeldused eesti raamatutega nõukogude ajal" (Tammerraamat 2016).

Kunstnikuna on ta illustreerinud raamatuid, näiteks Lev Tolstoi "Jutukesi" (1961), Sergei Aksakovi "Tulipunane lilleke" (1962), ja joonistanud karikatuure. Tema karikatuuridega on illustreeritud Ivan Krõlovi "Valitud valmid" (Eesti Riiklik Kirjastus, 1960). Samuti on ta kujundanud kompvekipabereid.

Viimased 20 aastat elas Gennadi Muravin Soomes ja pidas loenguid Helsingi Ülikoolis.

## Viited

## Välislingid
* KPD kirjastus – Autorid – Gennadi Muravin
Sammuta klahv

**Sammuta klahv** on kirjutusmasina või arvuti klaviatuuri klahv, mida kasutatakse järgnevalt sisestatavale tähele diakriitilise märgi lisamiseks.

## Sisestamine
Arvuti klaviatuuril on need klahvid tavaliselt ülemise numbrite rea vasakpoolses (***', ***') ja parempoolses otsas (***'&#160;– [[graavis]] ja ***'&#160;– akuut). Näiteks, sisestades esmalt tõstuklahvile () vajutades tilde () ja sisestades seejärel klaviatuurilt o tähe, on tulemuseks õ täht.

 +  → 
 +  →
Antropovo rajoon

**Antropovo rajoon** (vene keeles *Антроповский район*) on 2. järgu haldusüksus (munitsipaalrajoon) Venemaal Kostroma oblasti idaosas. Rajooni keskus on Antropovo alevik.

Rajoon piirneb põhjas Tšuhloma rajooniga, kirdes Parfenjevo rajooniga, kagus Neja rajooniga, lõunas Kadõi rajooniga, kagus Ostrovskoje rajooniga ja läänes Galitši rajooniga.

Rajooni pindala on 2470 km². Elanike arv oli 2012. aastal 6885, 2008. aastal 8302 ja 2002. aastal 9088.

Antropovo rajoonis on 185 asulat, mis kuuluvad viie külaasunduse koosseisu.

Rajooni tähtsamad jõed on Njomda, Šuja, Neja ja Kuss.

## Viited
Huygens

**Huygens** oli Euroopa Kosmoseagentuuri maandur, mis maandus 2005. aastal edukalt Saturni kaaslasel Titanil. See oli osa Cassini-Huygensi missioonist ning see oli ajaloo esimene maandumine Päikesesüsteemi välisosas. Maandur oli nimetatud Hollandi astronoomi Christiaan Huygensi järgi, kes avastas 1655. aastal Titani.

Huygens startis Titani suunas 15. oktoobril 1997, olles kinnitatud kosmosesondi Cassini külge. Maandur eraldus emalaevast 25. detsembril 2004 ja maandus Titanil 14. jaanuaril 2005. Huygensi projekteerimisel arvestasid insenerid võimalusega, et see maandub järve, ning seetõttu ehitati see ka ujuvaks, aga tegelikuks maandumispaigaks osutus siiski kuiv pind. Missioon oli esialgu plaanitud nii, et Huygens pidi paari tunni jooksul koguma infot Titani atmosfääri kohta ning lühikest aega edastama infot ka pinnal olles, kuid tegelikult töötas maandur ka veel poolteist tundi pärast maandumist.

## Viited
Loodusrekordid

**Loodusrekordid** on looduse enda tippsaavutused, nagu kõrgeimad tipud, vanimad elusolendid, kõrgeimad puud jne.

Regulaarselt kogutakse loodusrekordeid vähestes riikides, näiteks Ameerika Ühendriikides. 

Eestis kogutakse loodusrekordeid regulaarselt alates 2014. aasta kevadest. Seda teeb vabatahtlikuna Marek Vahula, projekti "Meie loodusrekordid" raames. Rekordid on näiteks 134-aastane ebapärlikarp kui Eesti vanimaks elanud loom, kodumaa kõrgeim tipp Suur Munamägi, vanim hiireviu pesa Neeruti maastikukaitsealal jne.  

Regulaarselt tutvustati Eesti loodusrekordeid alates 2. septembrist 2019 kuni 11. aprillini 2025 Looduskalender.ee-s rubriigis "Vaatame Eesti loodusrekordeid". Tutvustatakse loodusrekordeid regulaarselt alates 5. jaanuarist 2023 ajalehes Postimees rubriigis "Loodusrekordite veerg".   

2022. aasta 4. septembri seisuga on Eesti loodusrekordite nimistus 895 kodumaist tipptulemust.  

## Vaata ka
* Eesti kõrgeimad puud

## Kirjandus
* Ülar Allas, Eestimaa looduse rekordid. Tallinn (kirjastus Pegasus), 2018. 
* Marek Vahula. Meie Loodusrekordid. 865 kõige-kõige fakti Eestimaa loodusest. Tallinn, 2022. (ISBN 978-9949-7442-7-5).

## Välislingid
* http://eesti-loodusrekordid.blogspot.com/
Mama (Jonas Blue laul)

**"Mama"** on briti DJ ja albumite produtsendi Jonas Blue laul koos Austraalia laulja William Singega. See avaldati 5. mail 2017 Jonas Blue Music plaadifirma kaudu.
## Laulu sisu
Laulust rääkides ütles Blue: ""Mama" on laul sellest perioodist sinu elus, kus sa oled noor, murevaba, ilma stressita, arveteta ja probleemideta ning kõik, millest sa hoolid, on vaid päeval ja õhtul mõnus ajaveetmine koos sõpradega."

## Laulud
* **ALLALAADITAV**
# "Mama" (koos William Singega) – 3:04
* **ALLALAADITAV – PIKENDATUD MIKS**
#  (koos William Singega) – 3:04
#  (koos William Singega) (Extended Mix) – 4:28
* **ALLALAADITAV – REMIKSIDE EP**
#  (koos William Singega) (Club mix)
#  (koos William Singega) (Syn Cole Remix)
#  (koos William Singega) (Dzeko Remix)
#  (koos William Singega) (Perplexus Remix)
#  (koos William Singega) (Pola & Bryson Remix)
Anna Sedokova

**Anna Sedokova** (ukraina keeles Анна Сєдокова; vene keeles Анна Седокова; sündinud 16. detsembril 1982 Kiievis) on vene päritolu Ukraina laulja. 

Aastatel 2002–2004 oli ta ansambli VIA Gra liige (väljaspool Venemaad ja Ukrainat on ansambel tuntud nimega Nu Virgos).

## Diskograafia
* 2006 – My Heart
* 2007 – The Best Girl
* 2008 – Get used to it
* 2010 – Cold Heart (con Dzhigan)
* 2010 – Drama
* 2010 – Jealousy
* 2011 – Cosmos
* 2012 – What have I done
* 2013 – Между нами кайф
* 2014 – Сердце в бинтах
* 2014 – Дотронься
* 2015 – Тише (Anna Sedokova & MONATIK)

## Isiklikku
Tal on kolm last. Ta elab koos lastega Los Angeleses.

Ta on olnud kaks korda abielus.

## Viited

## Välislingid

* Anna Sedokova koduleht (*vene keeles*)
JP Cooper

**John Paul Cooper** (sündinud 2. november 1983), esinejanimega **JP Cooper**, on Suurbritannia laulja ja laulukirjutaja.  

Tema tuntuim laul "Perfect Strangers" sündis koostöös Jonas Bluega. Laul sertifitseeriti plaatinaks Suurbritannias. Tema järgnev soolosingel oli "September Song". Tal on plaadileping Island Recordsiga. 

## Edu
Cooper sai tähelepanu Euroopas tänu briti DJ Jonas Bluega tehtud loole "Perfect Strangers" aastal 2016. Laul jõudis esikümnesse Suurbritannias, Iirimaal, Hollandis, Belgias, Portugalis, Rootsis, Norras ja Saksamaal. Ka Uus-Meremaal ja Austraalias tõusis singel ajaga esikümnesse. Septembris 2016 avaldas ta loo "September Song", mis hääletati 9. novembril 2016 BBC Raadio number 1 päevahitiks. Singlit saatis edu nii Suurbritannias kui ka Iirimaal. See jõudis esikümnesse 2017. aasta alguses. Enamikus riikides eelkäija singli edu ei kordunud.

## Diskograafia
### Stuudioalbumid

### EP-albumid

### Singlid

### Koostöö
Dhūl-Nūn al-Mişrī

**Dhūl-Nūn Abū l-Fayḍ Thawbān** sündinud **Ibrāhīm al-Miṣrī** (araabia: ذو النون المصري‎‎; 796 – 245/859 või 248/862 Gizas), samuti viidatud kui **Dhūl-Nūn al-Miṣrī** või **Zūl-Nūn al-Miṣrī**, oli Nuubia päritolu egiptuse sufimüstik, askeet ja ajaloolane. Väidetavalt esimesi, kes araabia maades uuris hieroglüüfe.
Ibn Waḩshīyah

**Ibn Waḩshīyah Nabatealane** (araabia: ابن وحشية النبطي‎‎), samuti **ʾAbū Bakr ʾAḥmad bin ʿAlī** (araabia: أبو بكر أحمد بن علي‎‎) (9/10 sajand) oli iraagi alkeemik, loodusteadlane, toksikoloog, egüptoloog, ajaloolane.

Sündinud Kufa lähedal Qusaynis Iraagis. Ta oli esimesi ajaloolasi, kes oli väidetavalt võimeline vähemalt osaliselt dešifreerima, mis on kirjas muinas-egiptuse hieroglüüfides, kasutades ja suhestades kaasaegsete räägitud kopti keelt.
Athanasius Kircher

**Athanasius Kircher** (2. mai 1602 – 27. või 28. november 1680) oli saksa jesuiit ja õpetlane, kes avaldas umbes 40 tööd erinevates valdkondades, muu hulgas orientalistika, geoloogia ja meditsiin. Ta tegi varajase teadusliku töö Egiptuse hieroglüüfide alal. Ta pidas egiptuse keelt keeleks, milles Aadam ja Eeva suhtlesid ning hieroglüüfe okultistlikeks sümboliteks. Samuti uskus ta, et suudab lugeda ja tõlkida hieroglüüfe ja avaldas sel teemal neli teost. Kõik tema tõlked on osutunud siiski valedeks. Tema avastuseks peetakse siiski seose leidmist vana-egiptuse ja kopti keele vahel ning mõned kommentaatorid peavad teda egüptoloogia rajajaks.

Ta oli ka üks esimesi, kes jälgis mikroobe mikroskoobiga, ning käis välja mõtte, et katku põhjustavad bakterid. Kircherit on peetud oma tööde kvaliteedi ja ulatuse tõttu viimaseks, kes püüdis kõike teada saada. Tänapäeva vaatenurgast oli tal vahel õigus, vahel mitte ja vahel võivad tunduda tema vaated ja teooriad naeruväärsed.
Dakota (laulja)

**Dakota** on Suurbritannia laulja, kes tegutseb Londonis. 

Tema esiksingel oli 2015. aasta kaverlaul "Fast Car", mida ta esitas koos Jonas Bluega.

## Diskograafia

### Singlid
#### Koostöö
Zapiasočča

**Zapiasočča** (transkribeerituna **Zapjasottša**) on küla Valgevenes Homieli oblastis Žytkavičy rajoonis Vierasnica külanõukogus. Asula asub Turaŭ linna lääneservas, Homieli linnast 266 ja rajooni keskusest Žytkavičyst 30 kilomeetri kaugusel Prõpjatsi kaldal merepinnast 129 meetri kõrgusel, see on riikliku põllumajandusettevõtte «Запясочча» keskasulaks.

## Ajalugu

Arheoloogilistel andmetel on küla kohal asustus olnud juba vanemal rauaajal, jätkudes järjepidevalt kuni keskajani. Aastal 1521 põletasid krimmitatarlased Turaŭ linna maha. Nõnda otsustas Konstanty Ostrogski  küla ja linna vahelisele linnamäele uue kindluse rajada. Sel ajal tekkisid ka Zajacella ja Zapiasočča eeslinnad, mis moodustavad tänapäeva Zapiasočča küla. 

Iseseisvat asulat on esimest korda mainitud XVIII sajandil. Toona oli Zajacella-Zapiasočča  küla, mis kuulus Minski vojevoodkonda ja Mazyri maakonda, asudes Turaŭ vallas. Seoses Poola jagamisega läks küla aastal 1763 Venemaa koosseisu, kus hakkas kuuluma Mozõri maakonda. Aastal 1765 hakkas see kuuluma Ivan Sollogubile. Aastast 1897 on teada, et külas oli tuulik. 29. juunil 1908 laastas küla suur tulekahju, milles põles maha 47 majapidamist. Vastavalt aastal 1909 läbi viidud rahvaloendusele oli Zapiasočča  külas 1071 elanikku ja 214 majapidamist, Zajacellas aga 14 majapidamist ja 316 elanikku.

Aastal 1924 Turaŭ vald likvideeriti ja küla hakkas kuuluma Turaŭ rajooni. Aastal 1931 sai külast samanimelise külanõukogu keskasula. Detsembris 1941 põletasid saksa okupatsiooniväed küla maha, tules hävis küla 300 majapidamisest 250. Hukati ka 72 külaelanikku, sõjas hukkus rindel veel 100 Zapiasočča elanikku. 16. juulil 1954 Zapiasočča külanõukogu likvideeriti.

## Viited
 

## Välislingid

*Küla Valgevene fotoentsüklopeedias
Raye

**Rachel Agatha Keen** (sündinud 24. oktoobril 1997), esinejanimega **Raye** (mõnikord kirjutatakse **RAYE**), on Suurbritannia laulja ja laulukirjutaja Londonist.

Tema tuntuimad lood on 2016. aasta koostöölaul "By Your Side" (koos Jonas Bluega) ja laul "You Don't Know Me" (koos Jax Jonesiga). Jonesiga tehtud laul jõudis UK singlimüügi edetabelis 3. kohale. Ta kandideeris BBC Music Sound of... 2017 auhinnale, kuid jäi seal kolmandale kohale.

## Varajane elu
Keen sündis 24. oktoobril 1997 Tootingis Londonis Ghana-Šveitsi juurtega ema ja britist isa peres.Croydonis õppis ta Woodcote'i keskkoolis. Seejärel õppis ta kaks aastat BRIT Schoolis, kuid kool jäi lõpetamata, kuna sealt visati ta välja.

## Karjäär

### 2014–2015. Karjääri algus
11. detsembril 2014 avaldas Raye debüüt-EP "Welcome to the Winter". 7. veebruaril 2015 avaldas ta debüütsingli "Flowers". 28. aprillil 2015 avaldas ta singli "Alien".

### 2016 – praeguseni. Läbimurre
11. augustil 2016 avaldas Raye oma EP "Second". "I, U, Us" avaldati EP avasinglina 14. oktoobril 2016. Ta tegi koostööd Jonas Bluega laulus "By Your Side". Singel avaldati 28. oktoobril 2016 ja see jõudis Suurbritannia singliedetabelis 15. kohale. Teine koostöölugu oli sama aasta 9. detsembril avaldatud laul "You Don't Know Me" koos Jax Jonesiga, mis jõudis Suurbritannia singliedetabelis 3. kohale.

9. veebruaril 2017 Raye andis oma esimese suurema kontserdi XOYO ööklubis Shoreditchis Londonis.

Raye ja Starrah esinesid Charli XCX mikside albumil "Number 1 Angel" laulus "Dreamer", mis avaldati 10. märtsil 2017.

## Kontserditurneed
### Soojendusesinejana
* Years & Years – Communion Tour (2015)
* Jess Glynne – Take Me Home Tour (2016)
* MØ – Straight On till Morning Tour (2017)

## Diskograafia
### EP-albumid

### Singlid

### Koostööd

## Laulukirjutajana
Üks kahendik

**Üks kahendik** ( 1⁄2) on taandumatu murdarv, mis saadakse 1 (lugeja) jagamisel 2-ga (nimetaja).

## Sisestamine
Eesti paigutusega arvutiklaviatuuril asub Unicode'i märk ½ tavaliselt parempoolses alumises osas ning ½ sisestamiseks tuleb vajutada klahve  ja  (või klahvi ) all hoides klahvile märgiga  (sama tulemuse annab ka parempoolselt numbriklahvistikult "0189" tippimine, samal ajal klahvi  all hoides).
Formant

**Formant** (inglise keeles *formant*) on akustikas osaheli, mis on resonantsi tõttu võimendunud (James Jeans, 1938). Kõneuurija Gunnar Fant (1960) defineerib formanti helispektri spektraalse piigina (*peak*). Akustikas kasutatakse üldiselt sarnaseid definitsioone: Ameerika akustikaühing määratleb formanti liitheli sageduspiirkonnana, milles paikneb helispektri absoluutne või relatiivne maksimum. Kõne uurimises ja foneetikas tähendab formant vahel inimese vokaaltrakti ka akustilist resonantsi (*acoustic resonance*). Foneetikas mõistetakse formandi all enamasti siiski resonantsi või spektraalset maksimumi, mille resonants tekitab. 

Formante vaadeldakse spektrogrammil enamasti heli sagedusspektri amplituudipiikidena. Formantide mõõtmiseks kasutatakse spektrograafi.

## Viited
Meie Elu pilke-nalja lisa

**"Meie Elu" pilke-nalja lisa**, oli huumorileht, mis ilmus 1909. aastal Narvas ajakirja Meie Elu lisana. Väljaandja oli Jaan Offril, vastutav toimetaja G. Bach.
Ajalehte trükiti Narvas "G. Pihlakas" trükikojas.

## Viited